kardosdrur/scandi-wiki huggingface dataset:
Vilhelm Bruun de Neergaard

Vilhelm Peter Christian Bruun de Neergaard (11. juni 1846 på Svenstrup – 16. august 1912 i København) var en dansk godsejer.

Neergaard var søn af Joachim Bruun de Neergaard til fideikommisgodset Svenstrup. Han blev 1864 student fra Roskilde Katedralskole, 1870 cand.polit., og 1874 blev han forpagter af Stubberupgård under Svenstrup og samme år kammerjunker. Faderen havde ingen andre sønner, og Vilhelm Bruun de Neergaard havde ingen sønner overhovedet. Derfor blev det Neergaards svoger, baron Joachim Wedell-Wedellsborg, som overtog Svenstrup 1893, og som samtidig ændrede navn til Wedell-Neergaard.

Vilhelm Bruun de Neergaard ejede selv godset Stensbygård (Vrangsgård) fra 1897 til 1906. Han var også medbesidder af Det Zeuthen-Neergaardske Fideikommis og af Det Bruun-Neergaardske Fideikommis. 1886 blev han hofjægermester, 1889 kammerherre, 26. maj 1892 Ridder af Dannebrog og 3. juni 1903 Dannebrogsmand. Fra 1875 var han formand for Borup Sogneråd, fra 1878 medlem af Borup-Kimmerslev Sogneråd, 1881 formand for samme, fra 1881 medlem af Roskilde Amtsråd og fra 1892 meddirektør i Sparekassen for Ringsted og Omegn.

Familie 
21. maj 1875 ægtede han Sofie Louise Bardenfleth (24. oktober 1855 – 4. november 1947), datter af minister Carl Emil Bardenfleth. Børn:
 Sophie Christiane Bruun de Neergaard (19. februar 1876 på Stubberupgård – 16. juni 1938 i København), gift med baron, amtmand Joachim Godske Wedell-Wedellsborg
 Julie Octavia Louise Bruun de Neergaard (7. juli 1879 på Stubberupgård – 30. oktober 1918 på Skjoldenæsholm), gift med Henri Bruun de Neergaard (20. august 1876 i Hellestrup – 25. december 1935)

Kilder 
Danmarks Adels Aarbog 1968-69.

Personer i Kraks Blå Bog (afdøde)
Vilhelm Bruun
Riddere af Dannebrog
Godsejere fra Danmark
Danskere i 1800-tallet
Danskere i 1900-tallet
Kammerherrer fra Danmark
Hofjægermestre fra Danmark
Bankdirektører fra Danmark
Økonomer fra Danmark
Sognerådsformænd fra Danmark
Schell

Schell:
 Catherine Schell
 Harry Schell
 Herman (Hermann) Schell (1850, Freiburg im Breisgau  1906, Würzburg), en tysk katolsk teolog
 Hugo Lacava Schell
 Maria Schell
 Maximilian Schell
 Ronnie Schell

Se også 

 Schelle
 Schellen
 Scheel
 Scheele
 Scheler (Scheeler, Schehler)
Otto Ludwig

Otto Ludwig (11. februar 1813 i Eisfeld i Sachsen-Meiningen – 25. februar 1865 i Dresden) var en tysk forfatter.

Hans ungdom prægedes af trange og trykkende forhold, og hans musikalske og poetiske begavelse fik ingen virkelig uddannelse, alligevel komponerede han et syngespil, som han fik opført i sin fødeby, og som henledte hertugens opmærksomhed på ham. Med dennes understøttelse studerede han musik i Leipzig, men hans overnervøse konstitution tvang ham til at opgive dens praktiske udøvelse, og han følte sig mere og mere draget mod at digte.

Han skrev sine første noveller og gjorde udkast til flere dramatiske arbejder, blandt andet dramatiserede han Hoffmanns berømte novelle Das Fräulein von Scuderi. Han opholdt sig derpå nogle år dels i sin fødeby, dels i en landsby ved Meissen, hvor han skrev den borgerlige tragedie Der Erbförster (1853), som trods store mangler i dramatisk henseende vakte opmærksomhed som vidnesbyrd om, et stærkt bevæget, originalt søgende og borende digterisk temperament.

Højere nåede han dog i den historiske tragedie Die Makkabäer (1855), som udmærker sig ved en fin gennemført og farverig realisme. Han flyttede nu til Dresden, hvor han påbegyndte tragedien Agnes Bernauer, som han gennem utallige omarbejdelser forgæves søgte at fuldende — et mærkeligt vidnesbyrd om hans talents patologiske islæt. Blandt hans noveller er især Die Heiterethei und ihr Widerspiel betydelig (1857, 3. oplag 1874), men navnlig må fremhæves Zwischen Himmel und Erde (1857), som har gjort Ludwigs navn kendt i vide kredse (oversat på dansk af Chr. K.F. Molbech).

Sygdom og legemlig lidelse stækkede for tidlig hans arbejdskraft. Han fik ikke fuldført noget af sine mange dramatiske udkast, men fortabte sig i teoretiske refleksioner. Shakespeare-Studien (udgivne af Heydrich 1871), Gesammelte Schriften ved Adolf Stern og Erich Schmidt (6 bind, 1891, med biografi ved Stern; også i særtryk: Otto Ludwig, ein Dichterieben). En kritisk udgave af Ludwigs samlede værker ved Paul Merker (1912) har 1. Verdenskrig standset, efter at 6 af dens 18 bind var udkomne.

Kilder 

 

Dramatikere fra Tyskland
Novelleforfattere fra Tyskland
Tyskere i 1800-tallet
Salmonsens
Western Football League

Western Football League er en regional fodboldliga i Sydvestengland for semiprofessionelle hold og amatørhold fra Bristol, Cornwall, Devon, Somerset, det vestlige Dorset samt dele af Gloucestershire og Wiltshire. Ligaen blev grundlagt i 1892 under navnet Bristol & District League, men allerede tre år senere ændredes navnet til det nuværende. På grund af et navnesponsorat fra firmaet Toolstation, er ligaen også kendt under navnet Toolstation League.

Ligaen består af to divisioner, Premier Division og Division One, der i sæsonen 2012-13 består af hhv. 20 og 21 hold. Divisionerne befinder sig på niveau 9 og 10 i ligasystemet i engelsk fodbold. Nr. 1-3 i Premier Division kan ansøge om at rykke op i Southern League Division One South & West – der kan dog højst rykke to hold op. På niveauet under Western Football League i det engelske ligasystem finder man Gloucestershire County League, Somerset County League og Wiltshire League. Der kan også ske oprykning til Western Football League fra South West Peninsula League Premier Division, men denne division er på samme niveau som Western Football League's Division One, så oprykning fra South West Peninsula League sker altså til Western League's Premier Division.

Historie 
Ligaen blev oprettet i 1892 under navnet Bristol & District League og blev til Western League i 1895. (Siden da er der oprettet en ny liga med navnet Bristol & District League, som stadig findes i dag). Følgende klubber var med til at starte ligaen:
 Bedminster FC (fusionerede senere med Bristol South End FC under dannelse af Bristol City FC)
 Clevedon FC (skiftede senere navn til Clevedon Town FC)
 Clifton Association FC
 Eastville Rovers FC (skiftede navn til Bristol Rovers FC)
 Mangotsfield FC
 St. George FC (fusionerede senere med Roman Glass FC under dannelse af Roman Glass St George FC)
 Trowbridge Town FC
 Warmley FC
 Wells City FC

I årene før anden verdenskrig spillede mange hold i både Southern League og Western League, hvoraf førstnævnte imidlertid blev betragtet som den væsentligste liga.

Fire gange har klubber fra Western Football Leauge vundet pokalturneringen FA Vase. Tiverton Town FC har vundet turneringen to gange, Taunton Town FC én gang og senest Truro City FC, som besejrede AFC Totton i 2007 i den første finale spillet på det nye Wembley Stadium. Truro City var den eneste af de tre klubber, der vandt turneringen, mens den spillede i Division One. Ingen af de to andre klubber spiller længere i Western Football Leaugue, da de begge er rykket op i Southern League.

Mestre

Flest mesterskaber

Alle sæsoner

Eksterne henvisninger 
 Toolstation League

Noter 

 
Etableret i 1892
Western League

Western League henviser til flere artikler:
 Western Football League – en regional fodboldliga i England.
 Western Hockey League – en ishockeyliga i Canada.
Guillaume Philippe Schimper

Guillaume Philippe Schimper (født 12. januar 1808, død 20. marts 1880) var en fransk/tysk geolog og botaniker fra Alsace. Han var især kendt som bryolog og palæobotaniker. 

Schimper anvendte en stor del af sin tid på rejser i Europa, for at samle herbarie-materiale. Hans bedst kendte værk er Bryologia Europaea, som blev udgivet mellem 1836 og 1855. Det beskrev alle kendte europæiske mosser på daværende tidspunkt. 

Schimper gjorde sig også bemærket inden for geologi. Han foreslog i 1874 en videnskabelig underinddeling af tertiærtiden som han kaldte den paleocæne æra. Han baserede dette på palæobotaniske fund i Bassin Parisien, der er en floddal dannet af de 2 floder Seine og Marne, der løber sammen i Paris.

Schimp. er standardforkortelsen (autornavnet), i forbindelse med et botanisk navn. Det er f.eks. autornavnet for Homalothecium sericeum (Krybende Silkemos).

Værker 
 BRUCH, P.; SCHIMPER, W. PH.; & GÜMBEL, T. (1836-1855) Bryologia Europaea seu Genera Muscorum Europaeorum, 6 bind, Stuttgart
 SCHIMPER, W. PH. (1876) Synopsis Muscorum Europaeorum, 2. udgave, Stuttgart

Kilder 
 Wilhelm von Gümbel: Schimper, Wilhelm Philipp i Neue Deutsche Biographie, 31. bind - Duncker & Humblot, 1890, s. 277–79.

Eksterne henvisninger 

Botanikere med autornavne
Bryologer
Botanikere fra Frankrig
Franskmænd i 1800-tallet
Sinistral og dextral

Sinistral og dextral er videnskabelige termer, som beskriver chiralitet (“håndethed”) eller relativ retning indenfor flere forskellige fagområder. 
Betegnelserne er afledt af de latinske ord for “venstre” (sinister) og “højre” (dexter). 
Andre fagområder anvender andre udtryk (så som dextro- og levorotation, inden for kemi, eller med og mod uret i fysik) eller bare venstre og højre (som indenfor anatomi)

Geologi 
  
Indenfor geologi anvendes termerne sinistral og dextral til at beskrive vandret bevægelse af blokke på hver side af en forkastningszone. Ordene anvendes således til at beskrive den relative retning for blokkenes bevægelse i forhold til hinanden, set oppefra. 
Bevægelsen betegnes som sinistral (venstredrejning), hvis blokken på modstående side flytter sig til venstre.
Bevægelse i dextral retning (højredrejning), betyder at blokken på modstående side flytter sig mod højre.

Biologi

Snegle 

Snegles skaller, sneglehuse, er asymmetrisk opviklet og beskrives ved fagtermen chiralitet, -"håndethed" af an asymmetrisk struktur.

Hovedparten af (over 90 %)
 
af sneglearterne har et dextral (højredrejet) opviklet sneglehus, kun en mindre del af arterne har altid et sinistral (venstredrejet), mens meget få arter består af begge typer (som f.eks. Amphidromus perversus)

Fladfisk 

Fladfisks er udover at de er flade også karakteriseret ved at de er assymetriske, da begge øjne er placeret på samme side af hovedet på den fuldvoksne fisk. I nogle grene af fladfiskearten, er øjnene altid på højre side af kroppen (dextral eller højre-øjet fladfisk), og i andre grene er øjnene altid på venstre side (sinistral eller venstre-øjet fladfisk). De primitive spiny turboter omfatter et lige stort antal højre- og venstre- sidede individder, og er generelt mindre asymmetriske end de øvrige fladfisk-familier.

Se også 
Højre og venstre

Kilder 

Chiralitet
Videnskabsterminologi
Begrebspar
Stjerneskudsønsker

Stjerneskudsønsker er almindelig anerkendt overtro i flere folkeslag, at man får et ønske opfyldt, når man ser et stjerneskud.

Oprindendelsen til denne overtro er ukendt, men formodes at gå flere hundrede, måske tusinder år tilbage i tiden.

At netop stjerneskud skulle give anledning til at få et ønske opfyldt, hænger givetvis sammen med at der – som for mange andre typer af overtro – er tale om en relativ sjælden begivenhed omend den samtidig er almindeligt forekommende. Dermed opstår muligheden for at folk i almindelighed kan genkende begivenheden, men begivenheden indtræffer sjældent nok til, at den opleves som noget specielt.

Overtroen om at få opfyldt et ønske når man ser et stjerneskud, følges endvidere af en række "regler", der skal overholdes for at ønsket kan gå i opfyldelse.

De mest almindelige forekommende regler er således, at ønsket skal ske når man ser stjerneskuddet, samtidig må man ikke fortælle sit ønske til nogen, da ønsket dermed ikke går i opfyldelse. Da overtroen knytter sig til den sjældne oplevelse at se selve stjerneskuddet, indebærer det også, at man kun kan få ønsker opfyldt for en selv, dvs. for personen som ser stjerneskuddet. Dermed følger det, at det ikke er muligt, at medtage ønsker som andre har bestilt, da ønsket skal komme fra hjertet af personen som ser stjerneskuddet. 

Baggrunden for disse regler har typisk afsæt i ønsket om at mystificere hændelsen yderligere, herunder at man med god grund ikke kan tvinges til at fortælle om sit ønske, for så går det netop ikke i opfyldelse. Dermed sikres det personlige element i ønsket yderligere, hvilket for mange mennesker giver en form for tryghed, som også opleves i religion i almindelighed.

Overtro
Fremtid
Julius Wilhelm Georg Ferdinand Wedell

Julius Wilhelm Georg Ferdinand lensgreve Wedell-(Wedellsborg) (21. december 1807 på Billeskov – 5. juli 1883 på Wedellsborg) var en dansk godsejer.

Han var søn af Hannibal Wilhelm Wedell og bror til Carl Wedell. Han blev 1830 ridejunker, 1833 kammerjunker og 1854 kammerherre. Wedell overtog 1870 efter svigerinden Rosa, født von Krogh, forpagtningen af Nygård i Åstrup Sogn og købte 1880 (1. juli, kontrakt af 23. juli) Nygård af staten for 186.000 mark. 1882 arvede han grevskabet Wedellsborg, men døde allerede året efter.

3. oktober 1839 ægtede han Christiane Louise von Buchwaldt (27. juli 1814 på Pronstorf – 5. januar 1899 på Tybrind). Børn:
 Vilhelm Carl Joachim Ove Casper Bendt lensgreve Wedell-Wedellsborg (6. oktober 1840 på Billeskov – 7. oktober 1922 på Wedellsborg)
 Karl Ludvig Albrecht baron Wedell-Wedellsborg (2. oktober 1844 på Billeskov – 24. december 1873 på Hellingegård, Halsted Sogn)
 Louise Rose baronesse Wedell-Wedellsborg (2. juli 1842 på Billeskov – 7. november 1870 i Bürow, Mecklenburg)

Han er begravet på Husby Kirkegård.

Kilder 
 Danmarks Adels Aarbog 1997-99.

Julius Wilhelm Georg Ferdinand
Lensgrever fra Danmark
Danskere i 1800-tallet
Personer fra Fyn
Kammerherrer fra Danmark
Godsejere fra Danmark
Montferrer

Montferrer er en by og kommune i departementet Pyrénées-Orientales i Sydfrankrig.

Geografi 
Montferrer ligger 54 km sydvest for Perpignan. Nærmeste byer er mod sydvest Le Tech (9 km) og mod øst Arles-sur-Tech (11 km).

Demografi

Udvikling i folketal

Kilder

Eksterne henvisninger 

 Pyrénées Orientales 

Byer i Pyrénées-Orientales
Cainan Wiebe

Cainan Wiebe (født 27. August 1995) er en canadisk skuespiller. Han har en ældre søster, Hailey Morgan, som er en lokal sanger i Langley, BC. Begge er de værter på en web-serie, kaldet Eikids. 

Han har gået til forskellige slags sport, blandt andre gymnastik, kampsport og konkurrence-svømning. 

I øjeblikket er han bosat i Langley, British Columbia.

Eksterne henvisninger 
 

Skuespillere fra Canada
Laura Flessel-Colovic

Laura Flessel-Colovic (født 6. november 1971 i Pointe-à-Pitre (Guadeloupe) er en fransk politiker og tidligere fransk sportsminister. Flessel-Colovic er tidligere fægter og har vundet seks verdensmesterskaber, et europamesterskab og to olympiske guldmedaljer. Efter at hun havde kvalificeret sig til sit femte og sidste OL i London, blev hun valgt til at være fanebærer for det franske hold. Hendes kælenavn er gedehamsen efter hendes vane med at ramme sine modstandere på foden.

Hun blev udnævnt til sportsminister i Édouard Philippes regering den 17. maj 2017. I september 2018 valgte hun at trække sig som minister af personlige årsager.

Ordner 
 6 september 1996: Ridder af Légion d'honneur
 2004: Kommandør af Ordre national du Mérite

Referencer

Eksterne henvisninger 

Politikere fra Frankrig
Sportsfolk fra Guadeloupe
Fægtere fra Frankrig
Riddere af Æreslegionen
Gazprom-RusVelo

Gazprom-RusVelo var et russisk professionelt cykelhold.

I marts 2022 trak UCI holdets licens i forbindelse med Ruslands invasion af Ukraine 2022. Cykelproducenten Look og hjulleverandøren Corima annoncerede begge at de trak sig som sponsorer for holdet. Senere samme måned stoppede holdet al aktivitet.

Ryttere

2022

Sejre

2021

2020

2019

Referencer

Eksterne henvisninger 

Ophørte cykelhold fra Rusland
Etableret i 2012
Ophørt i 2022
Højadel

Højadel, den fornemste del af adelen. 

I Danmark fandtes der ikke før enevælden nogen retslig sondring inden for adelen, men faktisk var der et ret skarpt skel mellem en højadel repræsenteret af forholdsvis få godsrige slægter, og den lavere adel. I 1671 indførtes en højadel, bestående af grever og friherrer (baroner) med væsentlig videregående privilegier end resten af adelen.

I de store europæiske lande består højadelen af flere rangklasser. I Frankrig, Italien, Spanien og Storbritannien er højadelen således inddelt i fem rangklasser: hertug, markis, greve, vicegreve og baron. I Storbritannien bruger man dog den gamle angelsaksiske betegnelse jarl (earl) i stedet for greve, mens en baron betegnes lord. Den britiske højadel betegnes under et som peerage, og overhovederne for de højadelige slægter havde tidligere sæde i overhuset. 

Den tyske højadel består grundlæggende af fire rangklasser: fyrster, hertuger, grever og baroner.

Kilder 
 Salmonsen 1949
 Svend Tito Aachen: Heraldik (1988)

Litteratur 
 Liste der mediatisierten und standesherrlichen fürstlichen und gräflichen Häuser, in: Heinz Gollwitzer, Die Standesherren. Die politische und gesellschaftliche Stellung der Mediatisierten 1815–1918, 2. Auflage, Göttingen 1964, S. 352–354.
 Almanach de Gotha, Gotha 1840, 1885, 1901 und 1930.
 G. v. Alten: Handbuch für Heer und Flotte, Band IV. Berlin 1912.
 F. U. Graf v. Wrangel: Die souveränen Fürstenhäuser Europas, I -II. Stockholm und Leipzig 1899.

Adel

en:Peerage
Natura 2000-område nr. 26, Ålvand Klithede og Førby Sø

Natura 2000-område nr. 26, Ålvand Klithede og Førby Sø er et Natura 2000-område mellem Nørre Vorupør og Faddersbøl i Nationalpark Thy.

Området består af en stor, sammenhængende klithede med
lyng og våde klitlavninger (lokalt kaldet sleg eller sig). Det ligger på begge sider af landevejen Vorupør-Thisted og er navngivet efter Førby Sø (Vorup Sø) og den mindre sø Ålvand, lokalt kaldet Æ Oelwond.

Natur
Der er mange søer, især lobeliesøer. Området der er både habitatområde og fuglebeskyttelsesområde, er værdifuldt for bl.a. de sjældne planter hjertelæbe og de to arter af brasenføde. Som fuglelokalitet er området værdifuldt for trane, tinksmed og flere arter af gæs. De værste trusler mod området er eutrofiering, tilgroning, afvanding, øget forstyrrelse, samt gæssenes anvendelse af især lobeliesøerne som fouragerings- og overnatningsområder. Naturplanområdet har et areal på 838 hektar, hvoraf 735 ha er omfattet af naturbeskyttelseslovens § 3, med 528 ha hede, 60 ha eng, 73 ha mose, 74 ha sø og 7 km vandløb. Desuden er der 57 ha nåleskov.

Området er en del af en større naturfredning fra 1977 på 1.144 hektar, hvoraf de 614 hektar ejes af staten. Det udgør siden 2007 en del af Nationalpark Thy.

Natura 2000-planen er vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21.

Natura 2000-området ligger i Thisted Kommune, og naturplanen er koordineret med Vandplan 1.1 Nordlige Kattegat, Skagerrak.

Udpegningsgrundlag for Fuglebeskyttelsesområde nr. 17 
 sædgås (T)
 grågås (T)
 trane (Y)
 tinksmed (Y)

Se også 
 Internationale naturbeskyttelsesområder i Danmark
 Naturtyper i Danmark
Natura 2000
Vandplan
EF-fuglebeskyttelsesområde

Kilder og henvisninger 

 Kort over området, Miljø-GIS, Naturstyrelsen
 Naturplan, Naturstyrelsen
 Basisanalyse, Naturstyrelsen
 Naturplanen 2016-2021, Naturstyrelsen
 Basisanalyse 2016-2021, Naturstyrelsen

Natura 2000-planer
Lokaliteter i Thisted Kommune
EU-habitatområder i Danmark
Nationalpark Thy
Svanemølle Bugt

Svanemølle Bugt eller Svanemøllebugten er en lille bugt i Øresund ved Svanemøllen Station ud for København. Bugten ligger mellem Tuborg Havn og Nordhavnen og er opkaldt efter Svanemøllen som nedbrændte i 1892.

Svanemølleværket er synligt mod syd, set fra bugten.

Bugter i Danmark
Øresund
Østerbro
Who Let the Cats Out?

Who Let The Cats Out? er et studiealbum af Mike Stern. Albummet blev udgivet den 15. august 2006 af Heads Up Records.

Spor

Album fra 2006
Jazzalbum
Laus Bengtsson

Laus Bengtsson (10. oktober 1937 – 9. august 2012) var en dansk sangskriver.

Bengtsson var i slutningen af tresserne sangskriver for blandt andet gruppen Alrune Rod og til Povl Dissing. Bengtsson stod for samtlige tekster på Povl Dissings hovedværk, Dissing fra 1969, der i folkemunde blev kaldt Nøgne øjne – som en af sangene på pladen.

Referencer 

Sangskrivere fra Danmark
Danskere i 1900-tallet
Danskere i 2000-tallet
Dansksprogede forfattere fra Danmark
Judith Schalansky

Judith Schalansky (født 20. september 1980 i Greifswald) er en tysk forfatter, der bor i Berlin.
Hendes seneste roman, Giraffens hals, blev udråbt til årets roman af Die Welt, da den udkom på tysk i
2011.

Judith Schalansky har studeret kunsthistorie og kommunikationsdesign i Berlin. Efter at have afsluttet sit studie, underviste hun i typografi på faghøjsskolen i Potsdam.

Schalansky begyndte sin forfatterkarriere med det typografiske kompendie Fraktur mon amour, hvorefter udgav hun sin første roman Blau steht dir nicht, som høstede flotte anmeldelser og fastslog hendes talent. I 2009 udgav hun Atlas der abgelegenen Inseln der blev tildelt førsteprisen af Stiftung Buchkunst.
I 2011 udkom romanen Der Hals der Giraffe, på dansk Giraffens Hals, der indtil videre anses for hendes bedste roman.
Bogen var nomineret til Wilhelm-Raabe-Litteraur prisen, og blev udråbt til årets roman af Die Welt i 2011.

Værker 
 Fraktur mon Amour. Hermann Schmidt, Mainz 2006, 
 Blau steht dir nicht. Matrosenroman. Mare, Hamburg 2008, 
 Atlas der abgelegenen Inseln. Fünfzig Inseln, auf denen ich nie war und niemals sein werde.. Mare, Hamburg 2009, 
 Der Hals der Giraffe. Suhrkamp, Berlin 2011,

Værker på dansk 
 Giraffens Hals. Forlaget Vandkunsten, 2012,

Referencer

Eksterne henvisninger 

Romanforfattere fra Tyskland
Tysksprogede forfattere
Personer fra Greifswald
Grosch

Navnet Grosch kan henvise til flere personer:
 Christian H. Grosch
 Henrik August Grosch
Corsavy

Corsavy (catalansk: Cortsaví) er en by og kommune i departementet Pyrénées-Orientales i Sydfrankrig.

Geografi 
Corsavy ligger 50 km sydvest for Perpignan. Nærmeste byer er mod sydøst Arles-sur-Tech (7 km) og mod syd Montferrer (8 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Welsh Premier League

Welsh Premier League (walisisk: Uwch Gynghrair Cymru) er den højstrangerende fodboldliga i det walisiske ligasystem. Ligaen blev oprettet i 1992, og indtil 2002 var dens navn League of Wales. På grund af et navnesponsorat er ligaens navn i øjeblikket Corbett Sports Welsh Premier Football League.

Mestre

Flest ligatitler

Alle sæsoner

Kilder / eksterne henvisninger 
 Welsh Premier Leauge

Etableret i 1991
Fodboldligaer
Fodbold i Wales
Montbolo

Montbolo (catalansk: Montboló) er en by og kommune i departementet Pyrénées-Orientales i Sydfrankrig.

Geografi 
Montbolo ligger 45 km sydvest for Perpignan. Nærmeste by er mod syd Amélie-les-Bains (6 km).

Demografi

Udvikling i folketal

Kilder

Eksterne henvisninger 

 Pyrénées Catalanes

Byer i Pyrénées-Orientales
Welsh Football League

Welsh Football League er en regional fodboldliga i Sydwales, hvis tre divisioner ligger på niveau 2-4 det walisiske ligasystem. Ligaen blev oprettet i 1904 under navnet Rhymney Valley League. I perioden 1910-12 var navnet Glamorgan League, hvorefter det nuværende navn blev taget. På grund af et navnesponsorat er ligaens navn i øjeblikket MacWhirter Welsh Football League.

Kilder / eksterne henvisninger 
 Welsh Premier Leauge 

Etableret i 1904
Fodboldligaer
Fodbold i Wales
Amelia Andersdotter

Anna Amelia Matilda Katarina Andersdotter (født 30. august 1987) var fra 2011 til 2014 svensk medlem af Europa-Parlamentet, valgt for Piratpartiet (indgik i parlamentsgruppen G-EFA).

Andersdotter studerede økonomi ved Universitetet i Lund før hun blev medlem af Europa-Parlamentet.

Eksterne henvisninger 

Medlemmer af Europa-Parlamentet fra Sverige
Personer fra Uppsala
Anna Maria Corazza Bildt

Anna Maria Corazza Bildt (født 10. marts 1963) er siden 2009 svensk medlem af Europa-Parlamentet, valgt for Moderaterne (indgår i parlamentsgruppen Gruppen for Det Europæiske Folkeparti). Hun er gift med Carl Bildt.

Eksterne henvisninger 

Medlemmer af Europa-Parlamentet fra Sverige
Anna Maria Corazza
Født i 1963